EL Επίσημη Εφημερίδα της Ευρωπαϊκής Ένωσης C 142/2

Ανακοίνωση της γαλλικής κυβέρνησης σύμφωνα με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Γνωστοποίηση σχετικά με αίτηση έκδοσης αποκλειστικής άδειας αναζήτησης κοιτασμάτων υγρών ή αέριων υδρογονανθράκων, αποκαλούμενη «Permis de Ger»)

(2006/C 142/02)

(Κείμενο που παρουσιάζει ενδιαφέρον για τον ΕΟΧ)

Με αίτηση της 26ης Οκτωβρίου 2005, η εταιρεία Exceed Energy France SAS, με έδρα: 38, rue de Berri, F-75008 Paris, ζήτησε να της χορηγηθεί αποκλειστική άδεια πενταετούς διάρκειας για την αναζήτηση κοιτασμάτων υγρών ή αέριων υδρογονανθράκων, αποκαλούμενη άδεια «Permis de Ger», σε έκταση 1 405 km2, που καλύπτει μέρος των διοικητικών διαμερισμάτων Pyrénées-Atlantiques, Hautes Pyrénées και Gers.

Η άδεια αφορά έκταση που οριοθετείται από τόξα μεσημβρινών και παραλλήλων τεμνομένων στα σημεία των οποίων οι γεωγραφικές συντεταγμένες εμφαίνονται στον πίνακα που ακολουθεί. Ως βάση λαμβάνεται ο μεσημβρινός που διέρχεται από το Παρίσι.

ΣΗΜΕΙΟ ΓΕΩΓΡΑΦΙΚΟ ΜΗΚΟΣ ΓΕΩΓΡΑΦΙΚΟ ΠΛATΟΣ A 2,90 gr Δ 48,20 gr Β B 2,73 gr Δ 48,20 gr Β C 2,73 gr Δ 48,14 gr Β D 2,67 gr Δ 48,14 gr Β E 2,67 gr Δ 48,20 gr Β F 2,30 gr Δ 48,20 gr Β G 2,30 gr Δ 47,80 gr Β H 2,60 gr Δ 47,80 gr Β I 2,60 gr Δ 47,90 gr Β J 2,90 gr Δ 47,90 gr Β K 2,90 gr Δ 48,00 gr Β L 2,85 gr Δ 48,00 gr Β M 2,85 gr Δ 48,10 gr Β N 2,77 gr Δ 48,10 gr Β O 2,77 gr Δ 48,16 gr Β P 2,83 gr Δ 48,16 gr Β Q 2,83 gr Δ 48,14 gr Β R 2,84 gr Δ 48,14 gr Β S 2,84 gr Δ 48,13 gr Β T 2,90 gr Δ 48,13 gr Β

Από την ανωτέρω οριοθετούμενη έκταση εξαιρούνται τα εξής:

Παραχωρούμενη έκταση του Castera — Lou

ΣΗΜΕΙΟ ΓΕΩΓΡΑΦΙΚΟ ΜΗΚΟΣ ΓΕΩΓΡΑΦΙΚΟ ΠΛΑΤΟΣ U 2,46 gr Δ 48,19 gr Β V 2,42 gr Δ 48,19 gr Β W 2,42 gr Δ 48,18 gr Β X 2,38 gr Δ 48,18 gr Β Y 2,38 gr Δ 48,13 gr Β Z 2,43 gr Δ 48,13 gr Β AA 2,43 gr Δ 48,14 gr Β AB 2,44 gr Δ 48,14 gr Β AC 2,44 gr Δ 48,16 gr Β AD 2,45 gr Δ 48,16 gr Β AE 2,45 gr Δ 48,17 gr Β AF 2,46 gr Δ 48,17 gr Β

Παραχωρούμενη έκταση του Laméac

ΣΗΜΕΙΟ ΓΕΩΓΡΑΦΙΚΟ ΜΗΚΟΣ ΓΕΩΓΡΑΦΙΚΟ ΠΛΑΤΟΣ AG 2,35 gr Δ 48,16 gr Β AH 2,32 gr Δ 48,16 gr Β AI 2,32 gr Δ 48,14 gr Β AJ 2,35 gr Δ 48,14 gr Β

Υποβολή αιτήσεων

Οι υποβάλλοντες την αρχική αίτηση και ανταγωνιστικές αιτήσεις πρέπει να αποδείξουν ότι πληρούν τις προϋποθέσεις για τη χορήγηση των δικαιωμάτων, που ορίζονται στα άρθρα 3, 4 και 5 του διατάγματος 95-427 της 19ης Απριλίου 1995 περί εξορυκτικών δικαιωμάτων, όπως τροποποιήθηκε.

Οι ενδιαφερόμενες εταιρείες μπορούν να υποβάλουν ανταγωνιστικές αιτήσεις εντός προθεσμίας 90 ημερών από την ημερομηνία δημοσίευσης της παρούσας γνωστοποίησης, σύμφωνα με τη διαδικασία που περιγράφεται συνοπτικά στην «Ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11, και καθορίστηκε με το διάταγμα 95-427 της 19ης Απριλίου 1995 περί εξορυκτικών δικαιωμάτων, όπως τροποποιήθηκε (Επίσημη Εφημερίδα της Γαλλικής Δημοκρατίας της 22ας Απριλίου 1995).

Οι ανταγωνιστικές αιτήσεις πρέπει να απευθύνονται στον αρμόδιο για τα ορυχεία υπουργό, στην κατωτέρω αναφερόμενη διεύθυνση. Οι αποφάσεις σχετικά με την αρχική αίτηση και τις ανταγωνιστικές αιτήσεις θα ληφθούν εντός δύο ετών από την ημερομηνία παραλαβής από τις γαλλικές αρχές της αρχικής αίτησης, δηλαδή έως τις 17 Οκτωβρίου 2007.

Προϋποθέσεις και απαιτήσεις σχετικά με την άσκηση και την παύση της δραστηριότητας

Καλούνται οι αιτούμενοι να ανατρέξουν στα άρθρα 79 και 79.1 του μεταλλευτικού κώδικα (code minier) και στο διάταγμα 95-696 της 9ης Μαΐου 1995 περί έναρξης εξορυκτικών δραστηριοτήτων και αστυνομίας ορυχείων, όπως τροποποιήθηκε (Επίσημη Εφημερίδα της Γαλλικής Δημοκρατίας της 11ης Μαΐου 1995).

Για περισσότερες πληροφορίες, οι ενδιαφερόμενοι μπορούν να απευθύνονται στην ακόλουθη διεύθυνση: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, F-75703 Paris Cedex 13 [τηλ. (33) 144 97 23 02, φαξ (33) 144 97 05 70].

Οι κανονιστικές και νομοθετικές διατάξεις που αναφέρονται ανωτέρω διατίθενται στο δικτυακό τόπο Légifrance: http://www.legifrance.gouv.fr

(1) ΕΕ L 164 της 30.6.1974, σ. 3.